ବାଲ ମୁକୁନ୍ଦାଷ୍ଟକମ

କରାରଵିଂଦେନ ପଦାରଵିଂଦଂ ମୁଖାରଵିଂଦେ ଵିନିଵେଶୟଂତମ |
ଵଟସ୍ୟ ପତ୍ରସ୍ୟ ପୁଟେ ଶୟାନଂ ବାଲଂ ମୁକୁଂଦଂ ମନସା ସ୍ମରାମି || 1 ||

ସଂହୃତ୍ୟ ଲୋକାନ୍ଵଟପତ୍ରମଧ୍ୟେ ଶୟାନମାଦ୍ୟଂତଵିହୀନରୂପମ |
ସର୍ଵେଶ୍ଵରଂ ସର୍ଵହିତାଵତାରଂ ବାଲଂ ମୁକୁଂଦଂ ମନସା ସ୍ମରାମି || 2 ||

ଇଂଦୀଵରଶ୍ୟାମଲକୋମଲାଂଗମ ଇଂଦ୍ରାଦିଦେଵାର୍ଚିତପାଦପଦ୍ମମ |
ସଂତାନକଲ୍ପଦ୍ରୁମମାଶ୍ରିତାନାଂ ବାଲଂ ମୁକୁଂଦଂ ମନସା ସ୍ମରାମି || 3 ||

ଲଂବାଲକଂ ଲଂବିତହାରୟଷ୍ଟିଂ ଶୃଂଗାରଲୀଲାଂକିତଦଂତପଂକ୍ତିମ |
ବିଂବାଧରଂ ଚାରୁଵିଶାଲନେତ୍ରଂ ବାଲଂ ମୁକୁଂଦଂ ମନସା ସ୍ମରାମି || 4 ||

ଶିକ୍ୟେ ନିଧାୟାଦ୍ୟପୟୋଦଧୀନି ବହିର୍ଗତାୟାଂ ଵ୍ରଜନାୟିକାୟାମ |
ଭୁକ୍ତ୍ଵା ୟଥେଷ୍ଟଂ କପଟେନ ସୁପ୍ତଂ ବାଲଂ ମୁକୁଂଦଂ ମନସା ସ୍ମରାମି || 5 ||

କଲିଂଦଜାଂତସ୍ଥିତକାଲିୟସ୍ୟ ଫଣାଗ୍ରରଂଗେନଟନପ୍ରିୟଂତମ |
ତତ୍ପୁଚ୍ଛହସ୍ତଂ ଶରଦିଂଦୁଵକ୍ତ୍ରଂ ବାଲଂ ମୁକୁଂଦଂ ମନସା ସ୍ମରାମି || 6 ||

ଉଲୂଖଲେ ବଦ୍ଧମୁଦାରଶୌର୍ୟମ ଉତ୍ତୁଂଗୟୁଗ୍ମାର୍ଜୁନ ଭଂଗଲୀଲମ |
ଉତ୍ଫୁଲ୍ଲପଦ୍ମାୟତ ଚାରୁନେତ୍ରଂ ବାଲଂ ମୁକୁଂଦଂ ମନସା ସ୍ମରାମି || 7 ||

ଆଲୋକ୍ୟ ମାତୁର୍ମୁଖମାଦରେଣ ସ୍ତନ୍ୟଂ ପିବଂତଂ ସରସୀରୁହାକ୍ଷମ |
ସଚ୍ଚିନ୍ମୟଂ ଦେଵମନଂତରୂପଂ ବାଲଂ ମୁକୁଂଦଂ ମନସା ସ୍ମରାମି || 8 ||

Web Url: http://www.vignanam.org/veda/bala-mukundaashtakam-oriya.html